stanford-oval/wikipedia huggingface dataset:
מצעד יום הטיפש הקדוש

במצעד השנתי של הטיפש הקדוש ב-1 באפריל 2001
מצעד יום הטיפש הקדוש הוא מצעד שנתי בסן פרנסיסקו ב-1 באפריל. המצעד הוקם על ידי אד הולמס (הבישוף ג'ואי מהכנסייה הראשונה של הצחוק האחרון) בסוף שנות השבעים מתוך הבנה שאחד הקשרים המאחדים בחברה הוא טיפשות. אם 1 באפריל חל ביום חול, המצעד מתחיל למרגלות רחוב השוק ועוקב אחר דרך ברובע הפיננסי. אם ה-1 באפריל חל בסוף שבוע, המצעד מתחיל בפירמידת טרנסאמריקה, ממשיך במעלה שדרת קולומבוס ומסתיים בכיכר וושינגטון. המצעד מתחיל בצהריים. המצעד כולל ארוחת צהריים חינם, קונפטי, דגלים ותלבושות.
הערות שוליים

↑  "39th Annual "St. Stupid's Day" Parade | SF". FunCheapSF.com (באנגלית אמריקאית). נבדק ב-2017-11-08.
1 2  Medina, Sarah (2012-04-02). "St. Stupid's Day Parade Marches Through April Fool's Day In San Francisco (PHOTOS)". Huffington Post (באנגלית אמריקאית). נבדק ב-2017-11-08.
↑  good2create. "Saint Stupid's Day Parade (St. Stupid Day) | April 1". KeepIn Calendar (באנגלית אמריקאית). נבדק ב-2017-11-08.
↑  "San Francisco Celebrates St. Stupid's Day". NBC Bay Area (באנגלית). נבדק ב-2017-11-08.(הקישור אינו פעיל)
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
מטבעה

מטבע רומאי עתיק.
מִטְבָּעָה היא מתקן תעשייתי המייצר מטבעות למסחר.
ההיסטוריה של המִטבָעות קשורה באופן ישיר להיסטוריה של המַטבֵּעות. עם זאת, ההיסטוריה של המִטבעות הושפעה גם מהמצב הפוליטי של התקופה. לדוגמה, העבר של המטבעה של ניו אורלינס, כולל בעיקר שימוש של קונפדרציית המדינות של אמריקה שהחל ב-1861. בנוסף, המקורות של מטבעת פילדלפיה, אשר החלה לפעול ב-1792 והחלה במחזור המטבעות הראשון שלה ב-1793, שזורים בתחילתו של העידן הפדרלי בארצות הברית.
בתחילה, הטבעת מטבעות נעשתה בעיקר על ידי ריקוע או יציקה. בהתאם לכך, בשוק היה קיים מספר קטן יחסית של מטבעות (כמאות או אלפים). כיום, מבלטים (מעין תבניות ה"מחתימות" תמונות על מטבעות) מיוצרים בכמויות גדולות ובעזרתם הופכים דיסקיות מחוממות פשוטות לביליוני מטבעות.
עלות הנפקת המטבעות נמוכה מערכם בפועל (למשל, עלות הייצור של שקל אחד תהיה פחותה משקל אחד), וזאת על מנת להפוך את הליך ההטבעה לרווחי.
מִטבעות עתיקים

מספר ערי-מדינה ברומא העתיקה החזיקו במִטבעות משל עצמן. כמו כן, מטבעות רומאיות היו נפוצות ברחבי האימפריה, ולעיתים שימשו לצורכי תעמולה. המַטבעות לימדו את תושבי האימפריה מיהו הקיסר שלהם (באמצעות דיוקנו שהוטבע על המַטבעות), ואפילו קיסרים ששלטו לזמן קצר דאגו שדיוקנם יופיע על המַטבעות. קוויטוס, למשל, שלט רק על חלק מהאימפריה מ-260-261 לספירה ועם זאת הוציא שני מַטבעות הנושאים את דיוקנו.
כמה מִטבעות יווניות קדומות נתגלו על איי יוון כמו כרתים (שם קיימת מטבעה עתיקה, בעיר קידוניה, עוד מאז המאה החמישית לפנה"ס).
מִטבעות מוכרות

המטבעה האוסטרית (אנ')
מטבעת פרת' (אוסטרליה).
המטבעה המלכותית של הממלכה המאוחדת.
המטבעה המלכותית של אוסטרליה.
המטבעה הלאומית של מקסיקו- נוסדה ב-1535, המִטבעה העתיקה ביותר באמריקה.
מטבעת פורטוגל.
מטבעת ברזיל.
המטבעה המלכותית של קנדה.
המטבעה של יפן.
המטבעה המלכותית של יואכימסטל (צ'כית: Jáchymovská královská mincovna), צ'כיה.
המטבעה של פריז (Monnaie de Paris), צרפת.
המטבעה הממשלתית של הודו.
מרכז המטבע, אירלנד.
"המכון הממשלתי להדפסה והטבעה" (איטלקית: Istituto Poligrafico e Zecca dello Stato), איטליה- המטבעה הראשונה שייצרה מטבעות דו-מתכתיים בתקופה האחרונה.
מטבעת סנט פטרסבורג, רוסיה.
המטבעה המלכותית של הולנד.
מטבעת סינגפור.
מטבעת קרמינקה (סלובקית: Mincovňa Kremnica), סלובקיה- נוסדה ב-1328, ואחת המטבעות העתיקות ביותר שעדיין פועלות.
המטבעה המלכותית של ספרד
מטבעת ברמינגהאם, בריטניה.
המטבעה של שווייץ.
מטבעת סוהו, בריטניה.
מטבעת דלומגה, ארצות הברית.
מטבעת פרנקלין, ארצות הברית.
מטבעת ארצות הברית.
ייצור מטבעות מרוקעים

תנור היתוך הממיס מתכת לייצור מטבעות.
פטיש המשמש בייצור מטבעות כפי שמודגם בתמונה על ידי מייצר המטבעות.
מתקן לייצור מטבעות מרוקעים עם מבלטים לשני צידי המטבע.
מתקן לריקוע הקצוות של המטבעות.
ראו גם

מטבע
נומיסמטיקה
הערות שוליים

↑  C. Michael Brogan, Cydonia, The Modern Antiquarian, 23 January 2008
↑  Joint Standing Committee on Public Works, Proposed Refurbishment of the Royal Australian Mint Building, Canberra
↑  de:Jáchymov
↑  historical, established in 1516 and thalers (tolars in Czech, Slovak and Slovene) were minted there. The dollar received its name after them (Joachimsthal Groschen led to Joachimsthal, which was further shortened to "thaler" (German), which was transliterated to "daler" (Dutch), which was rendered in English as "dollar")
↑  היסטוריית מטבעת קרמינקה.
| --- | --- |
בקרת זהויות :  NLI: 987007538779805171  GND: 4134100-4  HDS: 013655  LCCN: sh85085885  NKC: ph273322 
דיוקנו של קוויטוס על מטבע.
מכבי טביליסי (כדורסל)

מכבי ברינקפורד טביליסי (בגאורגית: მაქაბი–ბრინკფორდი თბილისი) הייתה קבוצת כדורסל מקצוענית מהעיר טביליסי שבגאורגיה, ששיחקה בליגת העל הגאורגית.
הקבוצה הוקמה בשנת 1998 והחלה לשחק באותה שנה בליגת העל הגאורגית על ידי יהודי גאורגי גַ'אמלֵט חוּחַאשווִילִי (ჯამლეტ ხუხაშვილი).
בעונת 2000/01 הגיעה לחצי גמר הפלייאוף והפסידה לבאסקו בתומי.
הקבוצה השתתפה במשך שתי עונות בגביע קוראץ' (2000/2001 ו-2001/2002).
בסיום עונת 2009/10, לאחר שסיימה במקום השביעי, פורקה הקבוצה ונשארה רק עם קבוצת הבת בליגה השנייה.
מטבע טריליון דולר

מטבע טריליון דולר הוא רעיון שהועלה בזמן משבר תקרת החוב האמריקני בשנת 2011, ומטרתו הייתה לעקוף את ההכרח של הקונגרס האמריקאי להגדיל את תקרת החוב הלאומי, וזאת על ידי הטבעת מטבע פלטינה בעל ערך גבוה מאוד. הרעיון צבר תאוצה ותשומת לב ציבורית בעת הוויכוח על ה"צוק הפיסקלי", שהוא כינוי למהלך אוטומטי של העלאת מיסים ביחד עם קיצוצים רוחביים בתקציב ארצות הברית. לאחר שהרעיון הגיע לכותרות בשבוע של 7 בינואר 2013, הוא נדחה רשמית על ידי הבנק הפדרלי.
הרעיון של מטבע טריליון הדולר עלה שוב במרץ 2020 בהצעתה של חברת הקונגרס רשידה טלאיב במהלך ההשבתה שנגרמה על ידי מגפת הקורונה בארצות הברית. טלאיב ביקשה לממן מענקי תמרוץ בסך 2,000 דולר בחודש, עד תום המגפה.
הרעיון זכה לבחינה נוספת, בין היתר במאמרו של עיתונאי סוכנות בלומברג, ג'ו ויזנטל, בקשר למשבר תקרת החוב של ארצות הברית.
הבסיס החוקי

הבסיס החוקי נשען על קובץ החוקים 31 U.S.C. § 5112, שהתקבל בארצות הברית בתקופת כהונתו של הנשיא קלינטון. על פיהם יכול משרד האוצר להטביע ולהנפיק מטבע פלטינה, בכל ערך שיחליט עליו. החוק, משנת 1997, נועד במקור כדי ליצור מטבעות לאספנים ובכך להגדיל את הרווח של הממשל. מנסחי החוק לא קבעו במפורש שאסור לעשות שימוש במטבעות הללו ולכן הליך זה הוא חוקי.
הרקע הכלכלי

פרק זה טעון עדכון. אנא תרמו לוויקיפדיה .
ב-1 בינואר 2013 הושגה פשרה בין הנשיא ברק אובמה לרפובליקנים בקונגרס בנוגע למצוק הפיסקלי שאיים להפיל את כלכלת ארצות הברית בשל חדלות פירעון. ההשלכות של מצב זה על כלכלת המדינה ועל הכלכלה העולמית תהיינה חמורות: הממשלה לא תוכל ללוות כסף, תצטרך לקצץ את השירותים הממשלתיים ב-40%, המשכורת של כמעט כל עובדי הממשל הפדרלי תמחק ותקציב הביטחון ייעלם, שוק המניות האמריקאי יתרסק ואתו השווקים בעולם, הדולר ייפול בעשרות אחוזים בן לילה ומיליונים ייהפכו למובטלים. ברגע האחרון הגיעו המחוקקים להסכם שמנע זעזוע בשווקים הפיננסיים, ואולם, הסנאט ובית הנבחרים נמנעו להכריע בנקודה מרכזית אחת: העלאת תקרת החוב של הממשל. הרף שנקבע בקיץ 2011 היה בסך 16.4 טריליון דולרים. הוויכוחים בוושינגטון גרמו לראשונה בהיסטוריה, להורדת דירוג האשראי של ארצות הברית. משמעות החצייה של תקרת החוב היא שאם עד סוף חודש פברואר שנת 2013 לא תיקבע לארצות הברית תקרת חוב חדשה וגבוהה יותר הממשל לא יוכל ללוות עוד כספים כדי לממן את פעילותו או להחזיר את חובותיו לבעלי איגרות החוב. במצב כזה, ייאלץ הממשל להשבית את שירותיו.
מקור הרעיון

הרעיון נהגה לראשונה בשנת 1992, בידי בו גריץ, מועמד לנשיאות מטעם המפלגה הפופוליסטית. כחלק מנאומי הבחירות שלו הוא נהג להציג מטבע גדול בקוטר של חמישה אינץ', כפתרון לבעיות הכלכליות של ארצות הברית. עורך דין בשם קרלוס מוצ'ה שכותב תחת השם בייוולף בבלוגים שונים, הציג רעיון זה שנית. הפרצה בחוק מאפשרת לממשל לתת למטבע הפלטינה כל ערך שירצה, ואחר כך להפקיד אותו בחשבון בבנק הפדרלי. זהו אותו חשבון שאליו מועברים גם הכספים של משלמי המיסים האמריקאים. לאחר התוספת, אפשר להשתמש בכסף כדי לשלם את חובותיה של ארצות הברית, ובכך לדחות בשנה-שנתיים את ההגעה לתקרת החוב. כמות הכסף במחזור לא תגדל ולכן אין גם חשש מאינפלציה. עד כמה שזה ישמע הומוריסטי רעיון דומה הופיע כבר בשנת 1998 בפרק "הבעיה עם טריליונים" בעונה התשיעית של הסדרה משפחת סימפסון. 
מה שהחל כעיסוק לבלוגרים וטוקבקיסטים צבר תאוצה. נוצרו עצומה שאלפי אמריקאים כבר חתמו עליה, ואתר לעיצוב המטבע שהדיוקן הפופולרי ביותר הוא זה של מנהיג הרפובליקנים בקונגרס ג'ון ביינר.
בעד ונגד

פרק זה טעון עדכון. אנא תרמו לוויקיפדיה .
כלכלן וזוכה פרס נובל, פול קרוגמן, טען – ספק בציניות ספק ברצינות – כי פתרון זה עדיף על פני חציה של תקרת החוב והגעה לחדלות פירעון. הוא חושב שניתן להסתפק במטבע אחד של טריליון דולרים, שימחק רק חלק מהחוב של ארצות הברית, ולא ליצור מטבע בסכום החוב כולו, שהוא בסך 16,400,000,000,000 דולרים.
יוזמים אחרים של הרעיון טוענים כי זו האפשרות היחידה שבאה בחשבון כדי להתחמק מקיצוץ גדול בקצבאות הביטוח הלאומי והביטוח הרפואי. זו הפעולה שתובעים הרפובליקנים כתנאי להסכמתם להגדיל את תקרת החוב של ארצות הברית שתגיע לגבול המותר בחודש פברואר 2013.
מרבית הפרשנים במדורי הכלכלה טענו שלא סביר שתתרחש אינפלציה בגלל הנפקת מטבע שכזה. זאת, משום שהמטבע ישמש בהדרגה ובאופן בלעדי לכיסוי החובות הקיימים של הממשל, מבלי שמטבעות כאלה באמת יוצנחו אל השוק.

כלכלנים הפוסלים את הרעיון אומרים כי הדפסת כסף בסכומים שכאלה, ללא ספיגה מקבילה מהציבור, תגדיל בבת אחת את כמות הכסף שבידי הציבור ועלולה לגרום להיפר-אינפלציה בארצות הברית ולהתמוטטות היציבות במשק האמריקאי. טענה נוספת שמשקיעים זרים יתייחסו לארצות הברית כלרפובליקת בננות, שבה הממשלה ממציאה כסף יש-מאין כדי לחמוק מאחריות בפני הבוחר. סלמון, לשעבר עיתונאי במגזינים הכלכליים "פורטפוליו" ו"יורומאני", לא מאמין שרעיון כזה נלקח ברצינות, לדבריו מדובר בהיסטריה, אינטרנטית שיצאה משליטה". "ייתכן שהרעיון הזה עוד יישקל ברצינות, אבל כרגע מדובר רק באנשי תקשורת שמכייפים קצת. אני אומר: תנו להם ליהנות".
הערות שוליים

↑  Eric Morath and David Wessel, Treasury Won't Mint Platinum Coin to Avoid Debt Ceiling, The Wall Street Journal, ‏12/1/2013
↑  Rashida Talib, H.R.6553 - Automatic Boost to Communities Act, Congress.gov, ‏17/4/2020
↑  Joe Weisenthal, The Extremely Serious Case For Minting the $1 Trillion Coin, Bloomberg, ‏7/10/2021
↑  31 USC § 5112 - Denominations, specifications, and design of coins
1 2  המזימה החדשה: מטבע טריליון דולר שיציל את ארה"ב, באתר וואלה, 12 בינואר 2013
1 2  לראשונה בהיסטוריה: הורד דירוג האשראי של ארה"ב, באתר וואלה, 6 באוגוסט 2011
↑  Where does the mint a coin to pay off the debt idea originate from?
↑  קרלוס מוצ'ה
↑  Direct the United States Mint to make a single platinum trillion dollar coin!
↑  אתר לעיצוב המטבע
↑   אשר שכטר, הבדיחה על מטבע של טריליון דולר הפכה לעסק רציני, באתר TheMarker‏, 11 בינואר 2013
מלך הכיתה

| --- | --- |

 בימוי:  ג'ארד פול 
 הופק בידי:  ברנבי תומפסון, מייק וייט, ג'ק בלאק 
 תסריט:  ג'ארד פול 
 שחקנים ראשיים:  ג'ק בלאק מייק וייט Denise Williamson דרמוט מלרוני Mariana Vicente קייל בורנהיימר ג'פרי טמבור Henry Zebrowski ג'יימס מרסדן קתרין האן Julio Castillo 
 מוזיקה:  אנדרו דוסט 
 צילום:  Giles Nuttgens 
 מדינה:  ארצות הברית, הממלכה המאוחדת 
 חברת הפקה:  אולפני אילינג 
 חברה מפיצה:  IFC Films 
 שיטת הפצה:  וידאו על פי דרישה 
 הקרנת בכורה:  17 בספטמבר 2015 
 משך הקרנה:  101 דק' 
 שפת הסרט:  אנגלית 
 סוגה:  סרט קומדיה, סרט להט"בי 
 הכנסות באתר מוג'ו:   dtrain
 www.d-trainmovie.com
 דף הסרט ב־IMDb
 
מלך הכיתה (באנגלית: The D Train) הוא סרט דרמה קומית משנת 2015 בבימויים של ג'ארד פול ואנדרו מוגל, בכיכובם של ג'ק בלאק וג'יימס מרסדן. הסרט מתמקד בסיפורו של דן (ג'ק בלאק), גבר שחי חיים אפורים ומנסה לארגן פגישת מחזור לתיכון. הוא מחליט לנסוע ללוס אנג'לס כדי לשכנע את אוליבר (ג'יימס מרסדן), תלמיד לשעבר שהפך לשחקן מצליח, להשתתף בפגישה כדי להרים את מעמדו החברתי.
הסרט הוקרן בבכורה בפסטיבל הסרטים סאנדנס ה-11 ב-23 בינואר 2015, והוקרן בארצות הברית ב-8 במאי 2015 על ידי IFC Films .
עלילה

דן לנדסמן, איש משפחה שמרגיש כישלון חברתי, משמש כראש ועדת פגישת המחזור בתיכון. הוא מבין שהדרך להצלחת הפגישה היא להביא את אוליבר לו, כוכב לשעבר שלאחר שעבר שחלף מאור הזרקורים החל להופיע בפרסומות. דן יוצא ללוס אנג'לס כדי לשכנע אותו להגיע לפגישה, אך המפגש ביניהם מסתבך. לאורך הדרך, דן מתמודד עם שאלות של זהות, חברויות והערכה עצמית.
צוות השחקנים

ג'ק בלאק בתפקיד דן לנדסמן
ג'יימס מרסדן בתפקיד אוליבר לו
קתרין האן בתפקיד סטייסי לנדסמן
ג'פרי טמבור בתפקיד ביל שארלס
הפקה

ב-10 בפברואר 2014, הוכרז שג'ק בלאק וג'יימס מרסדן יככבו בסרט קומדיה, בבימוי הבכורה של ג'ראד פול ואנדרו מוגל, אותו הפיק Electric Dynamite של בלאק עם RipCord Productions של מייק ווייט ובן לאת'ם-ג'ונס וברנבי תומפסון מאולפני אילינג .
בסוף השבוע הפתיחה שלו, הסרט גרף 447,524 דולר מ-1,009 בתי קולנוע (444 דולר לאולם), שזו הפתיחה ה-15 הגרועה ביותר לסרט רחב בכל הזמנים. בסוף השבוע השני שלו, הסרט נמשך מ-847 מסכים, והרווח שלו מסוף שבוע לסוף שבוע ירד ב-96.5%, מכיוון שהוא הרוויח רק 15,714 דולר (97 דולר לקולנוע). נכון ל-10 בנובמבר 2015, הסרט הכניס 771,317 דולר.
באתר Rotten Tomatoes לסרט יש דירוג של 53% על סמך 134 ביקורות, עם דירוג ממוצע של 5.70/10 ב־Metacritic לסרט יש ציון ממוצע משוקלל של 55 מתוך 100, מבוסס על 33 מבקרים, מה שמציין "ביקורות מעורבות או ממוצעות".
ה"ניו יורק פוסט" תיאר את הסרט כ"כיף חמוד ובריא".
הערות שוליים

↑  Kit, Borys (10 בפברואר 2014). "Jack Black and James Marsden to Star in The D Train". The Hollywood Reporter. נבדק ב-13 במאי 2014. {{cite web}}:  (עזרה)
↑  Sneider, Jeff (10 בפברואר 2014). "Jack Black, James Marsden to Star in High School Reunion Comedy The D Train". The Wrap. נבדק ב-19 במרץ 2014. {{cite news}}:  (עזרה)
↑  "Worst Wide Release Openings of All-Time". Box Office Mojo. IMDb. נבדק ב-11 במאי 2015. {{cite web}}:  (עזרה)
↑  "The D Train (2015)". Rotten Tomatoes. Fandango Media. נבדק ב-18 באוקטובר 2021. {{cite web}}:  (עזרה)
↑  "The D Train reviews". Metacritic. נבדק ב-17 במאי 2015. {{cite web}}:  (עזרה)
↑  Smith, Kyle (24 בינואר 2015). "Rookie filmmakers hit the mark with charming D-Train". New York Post. נבדק ב-29 בינואר 2015. {{cite web}}:  (עזרה)
מלכי מזרח אנגליה

| --- | --- |
 מדינה:  ממלכת מזרח אנגליה ממלכת מזרח אנגליה
 מייסד:  והה, המאה ה-6
 השליט האחרון:  גתרם השני, 918
 ענפים:  ואפינגאס, איקלינגאס
 
מלכי מזרח אנגליה שלטו בממלכת מזרח אנגליה מהקמתה במאה ה-6 ועד לפירוקה הסופי ארבע מאות שנים מאוחר יותר, בשנת 918. ממלכת מזרח אנגליה הייתה אחת משבע מממלכות ההפטרכיה אשר הוקמו באנגליה בעקבות הפלישה האנגלו-סקסונית אליה במאה ה-5.
בתחילה התקיימה במזרח אנגליה שושלת מלוכה רציפה יחסית של משפחה אחת – בית ואפינגאס. השושלת, אשר יוסדה על ידי והה, המלך הראשון של מזרח אנגליה, שלטה בממלכה כמאתיים שנים עד לשנת 749, אז מת המלך אאלפוולד. את אאלפוולד ירשו שורה של מלכים אשר ייחוסם המשפחתי איננו ידוע. בשנת 794, הוצא להורג המלך אתלברט השני על ידי אופה האדיר, מלך מרסיה. צעד זה סימן את הפיכתה של מזרח אנגליה למדינת חסות של מרסיה למהלך השנתיים הבאות, תחת מלכותו של אופה. במאה השנים שלאחר מותו של אופה, לעיתים הצליחה מזרח אנגליה להשיב לעצמה את ריבונותה, ולהמליך על עצמה מלך מטעמה. עם זאת, לפרקים היא גם שבה להיות נתונה לשלטונם של מלכי מרסיה. מצב עניינים זה הסתיים בשנת 869, אז הפכה מזרח אנגליה למדינת חסות של ממלכת דנמרק, אשר המליכה עליה מלכים וויקינגים. חמישים שנה מאוחר יותר, בשנת 918, פורקה ממלכת מזרח אנגליה ושולבה בממלכת וסקס, אשר כוחה גבר באותן השנים.
ראו גם

ואפינגאס
ממלכת מזרח אנגליה
לקריאה נוספת

Astley, Mike (1998). The Mammoth Book of British Kings & Queens. New York: Carroll & Graff. ISBN 0-7867-0692-9.
Keary, Charles Francis (1887). Poole, Reginald Stuart, ed. A Catalogue of English Coins in the British Museum. Anglo-Saxon Series. 1. London: British Museum.
Newton, Sam (1993). The Origins of Beowulf and the Pre-Viking Kingdom of East Anglia. Woodbridge: Boydell and Brewer. ISBN 0-85991-472-0.
הערות שוליים

↑  Nennius, Historia Britonum, p. 46.
1 2 3 4 5 6 7 8 9 10 11 12 13  Fryde et al, British Chronology, p. 8.
↑  Bede, The Ecclesiastical History of the English People, Book II, chapter 15.
↑  Yorke, Kings and Kingdoms, p. 67.
↑  Swanton, Anglo-Saxon Chronicle, p. 28.
↑  Ashley, British Monarchs, p. 244.
↑  Yorke, Kings, p. 64.
↑  Kirby, Earliest English Kings, p. 164.
1 2  McKitterick, New Cambridge Medieval History, p. 555.
1 2  Brown, Farr (eds.), Mercia, p. 222.
1 2  Yorke, Kings and Kingdoms, p. 122.
↑  Giles, Alfred the Great, p. 115.
1 2  Lapidge et al, Anglo-Saxon England, pp. 508–509.
↑  Jaques, Dictionary of Battles, p. 1006.
↑  Lapidge et al, Anglo-Saxon England, pp. 508–509.
מירי ארנטל

אין תמונה חופשית
מרים (מירי) ארנטל (נולדה ב-אוגוסט 1950) היא מייסדת עמותת זכרון מנחם, המרכז הישראלי לתמיכה בילדים חולי סרטן ובני משפחותיהם, וכלת פרס ישראל למפעל חיים בשנת תשע"ט (2019).
ביוגרפיה

ארנטל נולדה וגדלה בירושלים. למדה הוראה בסמינר בית יעקב בירושלים, ולאחר מכן למדה קורסים בהוראה וריתמיקה בבית המורה בתל אביב. היא לימדה בנות בכיתות א'־ג' ריתמיקה במהלך היום, ובערב הייתה מעבירה חוגי ספורט לנשים. במקביל למדה גרפיקה כעצמאית בחברות דפוס.
בנה הבכור, מנחם חלה בגיל שנה בסרטן הדם, ונאבק מעל 14 שנה במחלה. לאחר מותו בשנת 1990, החליטו ארנטל ובעלה חיים ארנטל להקים עמותה שתעניק תמיכה וסיוע לילדים חולים ולמשפחתם, לאור הניסיון הרב שצברו על בשרם.
העמותה שפועלת משנת 1990 ארבעה חודשים אחרי מותו של מנחם, מפעילה מערך של אלפי מתנדבים, היא מפעילה בין השאר בירושלים מרכז אירוח לחולים המטופלים בעיר, מפעילה מערך תרומות שיער ומאגר תרומות מח עצם. העמותה מארגנת מחנות נופש בעולם לילדים חולי סרטן. במחנה הראשון שיזמה העמותה השתתפו 20 ילדים, אולם כיום משתתפים במחנות מאות ילדים.
מירי, שנולדה וגדלה בירושלים, מתמודדת לאורך חייה עם מחלת הפוליו של אחיה הצעיר צבי. עוד בילדותה הייתה מתנדבת במוסד שיקומי בעזרה לחולים ובסיוע למשפחות מצוקה. בני הזוג ארנטל ממשיכים להתמודד עם אתגרים רבים גם בימים אלה, כשנכדתם נולדה עם תסמונת נדירה שבעקבותיה היא מרותקת לכיסא גלגלים.
בשנת 2017 נבחרה מירי להדליק משואה בטקס הדלקת המשואות הנערך ביום העצמאות.
במוצאי יום העצמאות בשנת 2019 הוענק לזוג ארנטל ולעמותה פרס ישראל למפעל חיים, בנימוקי ועדת הפרס נכתב: "משימת חייהם - לעשות הכל למען חולי הסרטן ומשפחותיהם, להוציא אותם מהכאב, מהפחד ומהסבל למקום שמח ומלא תקווה".
חיים אישיים

ארנטל נשואה לחיים ארנטל, אם לשישה, מתגוררת בשכונת בית וגן בירושלים.
פרסים

הדלקת משואה בטקס יום העצמאות (2017)
תואר כבוד "אביר" ממלכת הולנד
מגן שר הבריאות למתנדב מצטיין (1995)
אות הנשיא למתנדב (1995)
אות ראש העיר ירושלים למתנדב מצטיין
פרס ראש הממשלה מגן הילד מאת מר יצחק רבין
אות הכנסת (2017)
פרס ישראל (2019)
ראו גם

זכרון מנחם
הערות שוליים

↑  בת-חן אפשטיין אליאס, מפעל חייהם, באתר www.israelhayom.co.il, ‏7/5/2019
↑  בת-חן אפשטיין אליאס, לונדון, גיבורים קטנים, באתר www.israelhayom.co.il, ‏19/8/2016
↑  תעלה המשואה, באתר Zichron Menachem - זכרון מנחם
↑  נבחרו שלושה ממדליקי המשואות ביום העצמאות, באתר ynet, 14 באפריל 2017
↑   שירה קדרי־עובדיה, רונה רמון היא זוכת פרס ישראל למפעל חיים על שורת מפעלים חינוכיים, באתר הארץ, 2 באפריל 2019
מלקולם מקדונלד (כדורגלן)

מלקולם איאן מקדונלד (באנגלית: Malcolm Ian Macdonald; נולד ב-7 בינואר 1950) הוא כדורגלן עבר אנגלי ששיחק בעמדת החלוץ.
קריירת משחק ואימון

מקדונלד נולד בפולהאם שבלונדון, והחל את הקריירה שלו בעמדת הבלם לפני שעבר לעמדת החלוץ. מקדונלד שיחק עבור המועדון המקומי פולהאם במשך עונה אחת (1968/1969) לפני שעבר ללוטון טאון. כששיחק בלוטון הוא הבקיע 49 שערים ב-88 משחקים, ובשל כך זכה לתשומת לבו של המאמן ג'ו הארווי מניוקאסל יונייטד והוחתם שם בקיץ 1971 תמורת 180,000 לירות שטרלינג. מקדונלד היה לאחד השחקנים הפופולריים בקרב האוהדים, וכבר בהופעת הבכורה בניוקאסל הוא הבקיע שלושער מול ליברפול. מקדונלד היה מלך השערים של ניוקאסל במשך חמש עונות רצופות.
בזמן ששיחק עבור ניוקאסל הוא ערך את הופעת הבכורה שלו במדי נבחרת אנגליה במשחק נגד נבחרת ויילס. במשחק מול נבחרת קפריסין שנערך ב-16 באפריל 1975 הוא הבקיע את כל חמשת השערים בניצחון 5 - 0, ובכך קבע שיא שטרם נשבר. מקדונלד השתתף בסך הכל ב-14 משחקי נבחרת שבהם הבקיע 6 שערים (השער הנוסף היה בניצחון 2 - 0 על נבחרת גרמניה המערבית).
מקדונלד עבר לשחק בארסנל ב-1976 תמורת שליש מיליון לירות שטרלינג. הוא שיחק בארסנל במשך שתי עונות מלאות שבהן היה מלך השערים, אך נפצע בברכו במשחק גביע הליגה מול רותרהאם בתחילת עונת 1978/1979, ולא הצליח להתאושש ממנה. לאחר מספר חודשים ביורגודן משוודיה הוא הודיע על פרישה, והוא בן 29 בלבד. מקדונלד מעולם לא זכה בתואר כלשהו, אך הפסיד בגמר גביע ה-FA פעמיים (אחת בניוקאסל ואחת בארסנל).
לאחר פרישתו הוא חזר לפולהאם ואימן את המועדון בין 1980 ל-1984. תחילת הקדנציה שלו בפולהאם הייתה מוצלחת עם העפלת ליגה ב-1982. בעונת 1982/1983 המועדון היה על סף העפלה לליגה הראשונה לאורך רוב העונה, אך בעקבות יכולת לא טובה בחלק האחרון של העונה המועדון סיים רק במקום הרביעי. העונה הבאה לא הייתה טובה גם כן, ובאפריל 1984 הוא הוחלף על ידי ריי הרפורד. לאחר פולהאם עבר מקדונלד להאדרספילד טאון, ואימן שם בין 1987 ל-1988. הקדנציה שלו בפולהאם הייתה גרועה, ובמהלכה המועדון ירד מהליגה השנייה כאשר במהלך העונה הוא ספג תבוסה משפילה של 1 - 10 למנצ'סטר סיטי.
לאחר הכדורגל

מקדונלד התמכר לשתייה חריפה לאחר שנאלץ להכריז על פשיטת רגל בעקבות ניסיון לא מוצלח בעסקים, ולאחר שהתגרש מאשתו השנייה. ב-1997 הוא הצליח להיגמל משתיית אלכוהול.
לאחר שהחלים מהתמכרותו הוא עבד כמגיש בתוכנית רדיו העוסקת בכוכבי כדורגל, כאשר לצידו מגישים ברני סלייבן ומיקי הורסוויל. כמו כן, הוא מגיש תוכנית אירוח שבה הוא המנחה היחיד, ומראיין בה כוכבי כדורגל שפרשו. בין השחקנים שהתראיינו בתוכניתו ניתן למנות את איאן רייט, איאן ראש ופרנק סטייפלטון.
מצעד השירים הלטיניים

לוגו מגזין הבילבורד
מצעד השירים הלטיניים (באנגלית: Hot Latin Songs) הוא מצעד מוזיקה בארצות הברית למוזיקה לטינית המתפרסם מדי שבוע על ידי מגזין המוזיקה בילבורד. מצעד המוזיקה, אשר פועל מאז 6 בספטמבר 1986, מבוסס על מכירות דיגיטליות, איירפליי והזרמת מוזיקה של שירים לטיניים.
השיר הראשון במצעד השירים הלטיניים היה השיר "La Guirnalda" של רוסיו דורקל (אנ') ב-6 בספטמבר 1986. נכון לגיליון ה-15 ביוני 2024, למצעד היו 462 להיטים שונים שהגיע למקום הראשון, כאשר בסך הכל 191 אמנים הגיעו למקום הראשון. נכון לגיליון ה-15 ביוני 2024, השיר שהגיע למקום הראשון היה השיר "Gata Only" של FloyyMenor (אנ') וכריס MJ (אנ').‏
הערות שוליים

↑  "Hot Latin Songs". Billboard. 15 ביוני 2024. נבדק ב-11 ביוני 2024. {{cite journal}}:  (עזרה)
מרכז סיור ולימוד סוסיא

| --- | --- |

 בית ספר שדה
 תקופת הפעילות:  1985–הווה (כ־39 שנים)
 מיקום
 מדינה:  ישראל ישראל
 קואורדינטות:  31°23′33″N 35°06′48″E﻿ / ﻿31.392527777778°N 35.113222222222°E﻿ / 31.392527777778; 35.113222222222
 https://susya.org.il/
  (למפת הר חברון מוגדלת) מרכז סיור ולימוד סוסיא(למפת הר חברון רגילה) מרכז סיור ולימוד סוסיא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרכז סיור ולימוד סוסיא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרכז סיור ולימוד סוסיא
 
מרכז סיור ולימוד סוסיא הוקם בשנת 1985 בסוסיא כבית ספר שדה לאזור הר חברון. פעילותו משתרעת מגוש עציון ואזור חברון בצפון, עד הנגב הצפוני בדרום, וממדבר יהודה במזרח עד לשפלת יהודה במערב.
המרכז מבצע את המסלולים הבאים: חוצה מדבר יהודה מהר חברון לחופי ים המלח, חוצה מכתשים: המכתש הקטן, המכתש הגדול ומכתש רמון וסיור נודד מעיינות בהרי ירושלים.
כמו כן הוא מקיים סיורי הגות, הליכה ועיון בחבליה הגאוגרפיים של ארץ ישראל לאור התנ"ך וספרות חז"ל באזורים הבאים: מהר הכרמל בצפון, שער הגיא במרכז והר צין בדרום. מרכז סיור ולימוד סוסיא מקיים קורסים למורים בידיעת הארץ, המוכרים כגמול השתלמות למורים.
המרכז מפעיל את אתר העתיקות סוסיא, מדריך את המטיילים הבאים לבקרו, מקיים פעילויות מיוחדות בחול המועד ומנהל את החפירות הארכאולוגיות בו.
מאז שנת 2005 בחג החנוכה מקיים מרכז סיור ולימוד סוסיא כנס שנתי בנושא ספר המדבר בארץ ישראל. לקראת כל כנס יוצאת חוברת המסכמת את המאמרים אשר נמסרו בכנס השנה שקדם לה.
לבית הספר אכסניה ובה 240 מיטות.
מצעד השירים בהונג קונג

לוגו מגזין הבילבורד
מצעד השירים בהונג קונג (באנגלית: Hong Kong Songs) הוא מצעד מוזיקה בהונג קונג, שנערך על ידי בילבורד, מאז 19 בפברואר 2022. מצעד המוזיקה מתבסס על נתוני הזרמות והורדות מוזיקה שנאספים על ידי MRC Data. מצעד המוזיקה, שהוכרז לראשונה ב-14 בפברואר 2022, מתעדכן מדי יום שלישי.
השיר הראשון שהופיע במקום הראשון במצעד היה "Pillow Talk" של MC (אנ').‏